्रगीतं यत्पापं झटिति भवतापं च हरति ।
 स्मरण करते ही जो तुरंत मन में प्रशांति रच देता है, गान करने से जो अविलम्ब भवताप हर लेता है, श्रवण मात्र से "गंगा" यह नाम मेरे मन के कमलवन में और मुख में प्राणांत तक विलास करता रहे।
 न काका नाकाधीश्वर नगर साकाङ्क्ष मनसः ।
 और तो और, आपकी सन्निधि में कौवे भी इतने संतोष से भरे रमते हैं कि उनको अब स्वर्ग की भी चाहना नहीं. आपके तीर का निवास जन्म मरण के शोक का तो हरण करता ही है, इसका नैकट्य भी निष्ठावानों का श्रमहारी हो।
 न यस्मिञ्जीवानां प्रसरति मनोवागवसरः ।
 आप नित्य निराकार तमोहारी विशुद्ध दिव्य तत्त्व हो, जीवों के मन वाणी के विषयों से परे, अगोचर हो। सारे भेदों को पार करके साक्षात वेद भी आपका निरूपण नहीं कर सकते।
 न लभ्यं घोराभिः सुविमल तपोराजिभिरपि।
 बहुविधियों से दान, ध्यान बलिदान और घोर ताप से भी जो अचिन्त्य विष्णु पद अप्राप्य रहता है, वो भी आप सहजता से प्रदान कर देती हो तो भला आप किससे तुलनीय हैं?
 शिवायास्ते मूर्तेः क इह महिमानं निगदतु ।
 कोई मनुष्य आपको देख भर ले तो भवभय से निर्भय हो जाता है,ऐसी आपकी महिमा की कौन प्रशस्ति कर सकता है? इसी कारण, अमर्ष से अम्लान हुई पार्वतीजी की भी अनदेखी करते हुए सदाशिव आपको सदा अपने मस्तक पर धारण किये रहते हैं।
 अवाच्यानि व्रात्यैः सपुलकमपास्यानि पिशुनैः ।
 निन्दितों द्वारा भी निंदनीय पापियों को भी आप तार देती हो, जो पतितों द्वारा भी घृणित और नीचों द्वारा भी त्याज्य हैं, ऐसों को भी आप निरंतर आश्रय देते हुए भी श्रमित न होकर इस विश्व में सदैव एकमात्र विजयमान रहती हो।
 जटाजूटग्रन्थौ यदसि विनिबद्धा पुरभिदा ।
 माँ! शोकग्रस्तों को तारने के लिए आपके स्वयं को अपने दिव्यलोक से पत्तन करती हुई को निर्लोभी शिव ने अपनी जटाजूट ग्रंथियों में आबद्ध करके मानो स्वयं में लोभ का दोष आरोपित कर आपकी महिमा को निरुपित किया।
 ग्रहग्रस्तानस्ताखिलदुरितनिस्तारसरणीन् ।
 मूर्खों, अन्धों, पंगुओं, मूक बधिर और ग्रहादि दोषों से ग्रस्त, जिनका पाप से निस्तारण का कोई मार्ग न हो, देवताओं द्वारा परित्यक्त उन नर्कगामियों की, हे माँ, आप ही परम उद्धारक औषधि हो।
 अपारस्ते मातर्जयति महिमा कोऽपि जगति ।
 माँ! आपके स्वच्छ शीतल जल की इस जगत में अपार महिमा अवर्णनीय है। निष्कलंक कीर्ति से स्वर्ग प्राप्त किये सगरपुत्र आज भी पुलकित रोमावलीयुक्त हो आज भी आपकी महिमा का गान करते हैं।
 समुद्धर्तुं सन्ति त्रिभुवनतले तीर्थनिवहाः ।
 छोटे मोटे पापों से शीघ्र क्षुब्ध मन वालों के परित्राण के लिए तो हे माँ! इस विश्व में अनेक पवित्र तीर्थ व सरिताएँ हैं, परन्तु जघन्य पापों और पापियों के उद्धार के लिए तो एक मात्र आप ही हैं।
 प्रधानं तीर्थानाममलपरिधानं त्रिजगतः।
 सर्व धर्मों की निधान, नव प्रसन्नता की विधान,त्रिभुवन में पवित्रवारि तीर्थों में प्रधान और कुविचारों का तिरोधान कर बुद्धि को समग्र समाधान प्रदान करने वाली माँ, आप ऐश्वर्यों का भंडार हो। आपका